জানা গেছে, কারাগারে থাকা বিএনপির চেয়ারপারসন বেগম খালেদা জিয়ার মুক্তি ও তার সু-চিকিৎসার দাবিতে গত ৯ জুন নারায়ণগঞ্জ শহরে বিক্ষোভ মিছিল বের করেন মহানগর স্বেচ্ছাসেবক দলের সভাপতি আবুল কাউসার আশা। ওই মিছিলে পুলিশের সঙ্গে সংঘর্ষের ঘটনা ঘটলে আশাসহ চার নেতাকর্মীকে গ্রেপ্তার করে পুলিশ। পরবর্তীতে পুলিশ বাদী হয়ে একটি নাশকতার মামলাও করে। ওই মামলায় আশাসহ চার নেতাকর্মীকে একদিনের রিমান্ডে নেয় পুলিশ।